Príloha č. 1 súťažných podkladov

**OPIS PREDMETU ZÁKAZKY**

**Predmet zákazky:** **Výzva č. 10 Zabezpečenie odberu, prepravy a spracovanie nebezpečného odpadu kat. číslo 19 01 07 (popolček)**

**Hlavný slovník CPV:**

*90500000-2 Služby súvisiace s likvidáciou odpadu a odpadom*

*90510000-5 Likvidácia a spracovanie odpadu*

*90512000-9 Služby na prepravu odpadu*

**Stručný opis predmetu zákazky:**

Predmetom zákazky je zabezpečenie odberu, prepravy a spracovanie nebezpečného odpadu kat. číslo 19 01 07 (popolček).  Súčasťou predmetu zákazky je preprava a skládkovanie odpadu, vrátane všetkých súvisiacich služieb.

**TECHNICKÁ ŠPECIFIKÁCIA:**

V zmysle prílohy č. 1 vyhlášky Ministerstva životného prostredia Slovenskej republiky   
č. 365/2015 Z. z., ktorou sa ustanovuje Katalóg odpadov ide o nebezpečný odpad skupiny 19 - ODPADY ZO ZARIADENÍ NA ÚPRAVU ODPADU, Z ČISTIARNÍ ODPADOVÝCH VÔD MIMO MIESTA ICH VZNIKU A Z ÚPRAVNÍ PITNEJ VODY A PRIEMYSELNEJ VODY

Podskupina 19 01 - ODPADY ZO SPAĽOVANIA ALEBO PYROLÝZY ODPADU

Kód odpadu 19 01 07 – Tuhý odpad z čistenia plynov

Kategória odpadu – N, katalógové číslo odpadu: 19 01 07 tuhý odpad z čistenia plynov

Odpad z čistenia spalín vzniká počas nepretržitej prevádzky dvoch kotlov priebežne počas 24 hodín. Množstvo odpadu je závislé od množstva spáleného odpadu a obsahu škodlivých látok, ktoré sa zachytia na textilných filtroch. Prevádzka Zariadenia na energetické využitie odpadu so sídlom v Bratislave (ZEVO Bratislava) je nepretržitá s dvomi (2) plánovanými odstávkami za rok. Množstvo odpadu - popolčeka, ktoré vznikne za rok je cca 2 600 ton. Odpad je uložený v zásobnom sile – areál ZEVO Vlčie hrdlo 72, 821 07 Bratislava. Nebezpečný odpad (popolček) je nutné odoberať priebežne. Zásobné silo je možné plniť iba do 70 % jeho objemu, to znamená cca 70 ton odpadu. Denne vznikne počas prevádzky obidvoch kotlov na najvyšší výkon 10 ton tohto odpadu. Nebezpečný odpad vzniká aj počas odstávky zariadenia, počas ktorej je vyskladňovaný do veľkokapacitných kontajnerov. Predmetom zákazky je aj zabezpečenie odberu, prepravy a spracovanie odpadu z veľkokapacitných kontajnerov.

Predpokladané množstvo odobraného a uskladneného odpadu (popolček): 1 500 ton v zásobnom sile a 20 ton vo veľkokapacitnom kontajnery

Predpokladaná hodnota zákazky: 305 780,00 EUR bez DPH

Lehota odberu odpadu: šesť (6) mesiacov odo dňa nadobudnutia účinnosti zmluvy

Miesto odberu odpadu:

Zariadenie na energetické využitie odpadu (ZEVO)

Vlčie hrdlo 72, 821 07 Bratislava

Odpad je možné odoberať v ZEVO:

* od pondelka do piatku v čase od 13:30 hod. do 20:00 hod.
* počas víkendu v čase od 6:00 hod. do 20:00 hod.
* vo výnimočných prípadoch v čase od 20:00 hod. do 6:00 hod.

Odber odpadu a všetky s tým súvisiace činnosti musia byť vykonané v súlade so zákonom   
č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.

Odpad musí byť pred uložením na skládku preukázateľne upravený v zmysle zákona   
č. 79/2015 Z. z. o odpadoch a o zmene a doplnení niektorých zákonov.